EPG พุ่ง 8.57% โบรกฯ ให้เป้า 15 บ. มองผลประกอบการจะดีต่อเนื่อง
EPG พุ่ง 8.57% โดย ณ เวลา 11.07 น. ราคาอยู่ที่ 11.40 บ. บวก 0.90 บ. หรือ 8.57% สูงสุดที่ 11.70 บ. ต่ำสุดที่ 10.60 บ. มูลค่าซื้อขายที่ 347.93 ลบ. ด้าน บล.ฟินันเซีย ไซรัส แนะ "ซื้อ" ให้เป้า 15 บ. หลังมองผลประกอบการจะดีต่อเนื่อง
19 พ.ย. 2558

ผู้สื่อข่าวรายงานว่า ราคาหุ้นบริษัท อีสเทิร์นโพลีเมอร์ กรุ๊ป จำกัด (มหาชน) หรือ EPG ณ เวลา 11.07 น. ราคาอยู่ที่ 11.40 บาท บวก 0.90 บาท หรือ 8.57% สูงสุดที่ 11.70 บาท ต่ำสุดที่ 10.60 บาท มูลค่าซื้อขายที่ 347.93 ล้านบาท ขณะที่ดัชนีตลาดหุ้นไทยโดยรวมบวก 0.57%
บล.ฟินันเซีย ไซรัส ระบุในบทวิเคราะห์ (19 พ.ย.) ยังมีมุมมองเชิงบวกกับแนวโน้มกำไรสุทธิของ EPG ในไตรมาส 3/59 (ต.ค.-ธ.ค. 15) ที่จะทำจุดสูงสุดใหม่ต่อเนื่อง เพราะไม่มีค่าใช้จ่ายปิดโรงงานที่จีนเหมือนไตรมาส 2/59 และเป็น High Season ของธุรกิจบรรจุภัณฑ์
อีกทั้งอัตรากำไรขั้นต้นจะดีขึ้นจากราคาเม็ดพลาสติกที่ถูกลงและการใช้กำลังการผลิตที่สูงขึ้น ยังคาดกำไรสุทธิปี 59 (สิ้นสุด มี.ค. 16) โตโดดเด่น 132% จากปีก่อน และโตต่อเนื่องอีก 15% จากปีก่อน ในปี 60 ราคาหุ้นมีการพักฐานหลังกระชากขึ้นแรงแต่เป็นโอกาสในการซื้อ ราคาเป้าหมาย 15 บาท
 